Ջեյմի Հյուլեթ

**Ջեյմի Հյուլեթ** (, ), բրիտանացի կոմիքսների նկարիչ և դիզայներ։ «Tank Girl»-ի և Gorillaz խմբիերի հայտնի կերպարների ստեղծող:

## Կենսագրություն
Ծնվել է 1968 թվականի ապրիլի 3-ին Արևմտյան Սասեքսի Հորշեմ քաղաում։ Մանկուց սիրել է նկարել, մասնակցել է ցուցահանդեսների և մրցույթների։ Ջեյմի Հյուլեթը սկսել է նկարել յոթ տարեկանից, երբ հաճախում էր Գեղարվեստի թագավորական ակադեմիա։

Քոլեջում սովորելու ընթացքում նա իր երկու ընկերների հետ ստեղծել է «Atomtan» սամիզդատ ամսագիրը։ Ինչի շնորհիվ նրան նկատել է Բրետ Յուինսը, ով հրավիրել է նրան քոլեջն ավարտելուց հետո աշխատելու իր նոր «Deadline» ամսագրում։

Ամսագիրը կոմիքսների, երաժշտության և մշակութային հոդվածների խառնուրդ էր: Այնտեղ առաջին անգամ հայտնվում է Հյուլեթի և Մարտինի սթրիփներ՝ Tank Girl փանկ-աղջկա մասին, ով վարում էր տանկը իր մուտանտ կենգուրու ընկերոջ հետ: Սթրիփը շատ արագ դարձավ ամսագրի ամենաքննարկվող մասը։ Հյուլեթի անսովոր ոճը նրան դարձրեց հանրաճանաչ, և Ջեյմիին սկսեցին հրավիրել երաժշտական ​​խմբերի սկավառակների շապիկներ ստեղծելու համար։ Ջեյմին նախագծել է նաև The Factory ակումբի ինտերիերը (այժմ չգործող):

1992 թվականին Հյուլեթը դարձել էր կոմիքսների արդյունաբերության նշանակալի դեմք։ Ավելին, նա այն քչերից էր, ում հաջողվել էր ներխուժել հիմնական զանգվածային լրատվամիջոցներ: Սցենարիստ Փիթեր Միլիգանի հետ համագործակցությամբ ստեղծվել է «Hewligan’s Haircut» գիրքը։ Ջեյմին աշխատել է նաև DC Comics ամերիկյան ամենամեծ հրատարակչության համար գրքերի շապիկների վրա։

1995 թվականին թողարկվել է Tank Girl ֆիլմը Ջեյմի Հյուլեթի և Ալան Մարտինի կոմիքսների հիման վրա։ Ֆիլմը սակայն վատ է ընդունվել կինոքննադատների և կոմիքսների երկրպագուների կողմից, ովքեր կարծում էին, որ այն չի գրավում կոմիքսների օրիգինալ ոգին։

Ջեյմին մասնակցել է «49» սեքընդհենդ խանութի ստեղծմանը։

1996 թվականին Deadline ամսագիրը փակվել է, քանի որ այն չի կարողացել հարմարվել փոփոխվող շուկային։ Հյուլեթը կենտրոնացած էր գովազդի կամ հեռուստատեսային դիզայնի համար աշխատելու վրա: Ստեղծվել է մի շարք, որը կոչվում է «Get The Freebies» և ամեն ամիս հրապարակվում «The Face» նորաձևության ամսագրում։ Դրանք լոնդոնյան պատմություններ էին Թերի Ֆու (Terry Phoo) անունով մի տղայի սխրագործությունների մասին, ով գեյ բուդդայական իրավապահ մարմինների աշխատակից էր, նա տիրապետում էր քունգ ֆուի, և նրա օգնական Ուայթի Էքշնը (Whitey Action), ով խորհրդավոր երիտասարդ անարխիստ է: Հերոսները զբաղված են չարի դեմ պայքարով՝ ի դեմս The Freebies բանդայի։ Թերի Ֆուի և Ուայթի Էքշնի հարաբերությունները շատ առումներով հիշեցնում են Tank Girl-ի և նրա մուտանտ կենգուրու ընկերոջ՝ Բուգոյի պատմությունը:

Այդ ժամանակ, բաժանվելով իր ընկերուհուց, Ջեյմին տեղափոխվել է Blur խմբի երաժիշտ Դեյմոն Ալբարնի մոտ: Այս իրադարձությունը Ջեյմիին և Դեյմոնին տալիս է Gorillaz՝ աշխարհում առաջին վիրտուալ երաժշտական ​​խմբի գաղափարը: Ալբարնը մշակել է նախագծի երաժշտական ​​կողմը, մինչդեռ Հյուլեթը մշակել է գրաֆիկական պատկերները: Gorillaz-ի առաջին սինգլը թողարկվել է 2000 թվականին, նրանց առաջին ալբոմը՝ 2001 թվականին։

2006 թվականին Ջեյմի Հյուլեթը ստացել է «տարվա դիզայներ» կոչումը

2006 թվականի հոկտեմբերին Հյուլեթը և Ալբարնը հայտարարել են նոր համատեղ նախագծի մասին՝  չինական օպերան։

2008 թվականի փետրվարին «Get The Freebies» կոմիքսները ադապտացվել են BBC ալիքով հեռուստասերիալի համար։ Թողարվել է պիլոտային սերիան։

Հյուլեթը և Ալբարնը ստեղծեցին մի շարք անիմացիոն տեսահոլովակներ BBC-ի համար՝ 2008 թվականի Պեկինի Օլիմպիական խաղերը գովազդելու համար: Տեսահոլովակներում օգտագործվել են Monkey: Journey To The West-ից պատկերներ:

## Բենքսիի հետ նույնականության մասին ենթադրություններ
2018 թվականին բրիտանական «Metro» թերթը, վկայակոչելով անանուն դատաբժշկական փորձագետին, գրել է, որ հայտնի գրաֆիտիստ նկարիչ «Բենքսին իրականում Ջեյմի Հյուլեթն է։ Որպես ապացույց՝ թերթը ներկայացրել է այն փաստը, որ Gorillaz-ի Tomorrow Comes Today» տեսահոլովակում պատկերված է Բենքսիի կողմից օգտագործված տրաֆարետը, իսկ նկարչի «Ելք նվերների խանութով» ֆիլմը արտադրվել է Հյուլեթին պատկանող ընկերության կողմից։

## Ծանոթագրություններ

## Արտաքին հղումներ
* Հաշիվը ինստագրամում https://www.instagram.com/hewll/
* Անձնական կայք http://jamiehewlett.com/
* Gorillaz-ի պաշտոնական կայք

Կատեգորիա:Բրիտանացի պատկերազարդողներ
Կատեգորիա:Բրիտանացիներ
Կատեգորիա:Գրաֆիկական դիզայներներ
Կատեգորիա:Կոմիքսների նկարիչներ
Կատեգորիա:Նկարիչներ այբբենական կարգով